CELEX: C2005/093/68
Language: et
Date: 2005-04-16 00:00:00
Title: Kohtuasi T-48/05: Yves Franchet' ja Daniel Byk'i 28. jaanuari 2005. aasta hagi Euroopa Ühenduste Komisjoni vastu

16.4.2005   
            
            
               ET
            
            
               Euroopa Liidu Teataja
            
            
               C 93/36
            
         Yves Franchet' ja Daniel Byk'i 28. jaanuari 2005. aasta hagi Euroopa Ühenduste Komisjoni vastu
   (Kohtuasi T-48/05)
   (2005/C 93/68)
   Kohtumenetluse keel: prantsuse
   Yves Franchet, elukoht Nice (Prantsusmaa), ja Daniel Byk, elukoht Luxembourg, esitasid 28. jaanuaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Georges Vandersanden ja Laure Levi.
   Hagejad paluvad esimese astme kohtul:
   
               —
            
            
               mõista komisjonilt tehtud vigadest tulenevalt hagejatele tekitatud materiaalse ja moraalse kahju hüvitamiseks välja esialgse hinnangu kohaselt õiglane hüvitis üks miljon eurot;
            
         
               —
            
            
               jätta kõik kohtukulud komisjoni kanda.
            
         Õiguslikud alused ja peamised argumendid
   Euroopa Pettustevastane Amet (OLAF) süüdistas hagejaid kriminaalõigusrikkumiste toimepanekus seoses teatavate Euroopa Ühenduste Statistikaametit (EUROSTAT) puudutavate toimikute haldamisega. Hagejad leiavad, et komisjon on seoses seepeale võetud meetmega rikkunud menetlusnorme ning hagejate põhiõigusi.
   Hagejad on seisukohal, et Euroopa Pettustevastane Amet on teinud vigu, kuna ta saatis süüdistusmaterjalid Prantsuse ja Luksemburgi justiitsasutustele, ilma et oleks sellest hagejaid ja komisjoni teavitanud; rikkus konfidentsiaalsuse, süütuse presumptsiooni kohaldamise ja hea halduse tava põhimõtet, määruse nr 1073/1999 (1) artiklit 9, õigust ärakuulamisele ning põhjendamiskohustust. Lisaks toovad hagejad esile Euroopa Pettustevastase Ameti vastuseisu teatavate dokumentide juurdepääsu suhtes ning lõpetuseks väidavad, et Euroopa Pettustevastane Amet ei ole asju menetlenud mõistliku tähtaja jooksul ning rikkus määruse nr 1073/1999 artikleid 6 ja 11.
   Samuti väidavad hagejad, et komisjon on teinud vigu, kuna ta ei taganud konfidentsiaalsust ega nende põhiõigusi, eelkõige kaitseõigusi ja süütuse presumptsiooni põhimõtet. Lisaks panevad hagejad komisjonile süüks seda, et ta on käitunud vastuoluliselt ja viinud menetlusi läbi mitmeid kordi, rikkunud hea halduse tava põhimõtet ning lõpuks keeldunud võimaldamast juurdepääsu komisjoni valduses olevatele Euroopa Pettustevastase Ameti dokumentidele.
   Hagejad kinnitavad, et nimetatud vigadega seoses on neile põhjustatud moraalset ja materiaalset kahju.
   
      (1)  Euroopa Parlamendi ja nõukogu 25. mai 1999. aasta määrus (EÜ) nr 1073/1999 Euroopa Pettustevastase Ameti (OLAF) juurdluste kohta (EÜT L 136, lk 1).